google/wiki40b huggingface dataset:
Eva Eklund

Biografi

Eklund begynte sin karriere som mannequin og danserinne ved Pantomimeteatret i Tivoli i København. I 1939 ble hun engasjert til Gustav Wallys revyer på Södra Teatern i Stockholm. I 1947 danset hun i et sirkus i Aarhus men ble syk og måtte oppgi dansekarrieren. På begynnelsen av 1950-tallet ble hun kunstnerisk leder ved et plateselskap, og innspilte selv flere album med dansemusikk. I denne periode komponerte hun også melodien til slageren Lirekassemandens datter. 
I 1967 leverte Eklund filmmanuskriptet til Nyhavns glade gutter (Onkel Joakims hemmelighed) og komponerte også melodiene til to av filmens sanger 1-2-3-4 og Tit-tit. Hun hadde selv en mindre rolle i som gjest ved forlovelsesfesten. På samme tidspunkt var hun vertinne i Nyhavnscaféen Det Gyldne Lam, hvor hun med musikk og dans gjorde verthuset til et av Nyhavns mest populære dansesteder.
Hakeldama

Hakeldama (norsk: Blodåkeren) er det arameiske navnet på et sted i Jerusalem som er nært forbundet med Judas Iskariot. Ifølge Bibelen var Hakeldama en åker som Judas kjøpte for belønningen han fikk for å forråde Jesus. Han skal så, på det stedet, ifølge Apostlenes gjerninger, ha falt om, revnet og hans innvoller skal ha veltet ut.
«Ra»

«Ra» var et fartøy av papyrus som ble brukt av Thor Heyerdahl og hans mannskap i et forsøk på å krysse Atlanterhavet. Farkosten som var oppkalt etter den gammelegyptiske solguden Ra, ble senere også omtalt som «Ra I».

Byggingen

Heyerdahl hadde studert malerier fra oldtidens Egypt for å lære om skipskonstruksjoner fra eldre tider. Han fikk hjelp av båtbyggere fra Tsjadsjøen, hvor det fortsatt ble bygget sivbåter, da «Ra» skulle bygges, og det ble kjøpt inn 12 tonn papyrus fra Tanasjøen som byggemateriale. Den 45 fot lange kopien av et gammelt egyptisk skip ble bygget ved foten av pyramidene i Egypt og fraktet derfra til Safi i Marokko.

Seilasen

25. mai 1969 la «Ra» ut fra den gamle fønikerhavnen i Safi med kurs for Barbados. Etter få uker ble det klart at båten tok inn vann. Fartøyet kom også ut for dårlig vær noe som førte til at flere av repene som holdt flåten sammen røk, og båten begynte å miste papyrus. Kombinert med et feilkonstruert akterparti førte dette til at båten fikk slagside med akterenden under vann. Mannskapet forlot «Ra» 18. juli, etter å ha tilbakelagt ca. 5000 km på 54 dager. Målet var da bare noen få hundre kilometer unna.
Den norske krigshospitalkasse

Den norske krigshospitalkasse ble opprettet i 1679 under navnet Den norske kvesthuskasse. Formålet var å etablere et «kvesthus», et krigshospital eller hvilehjem for skadede soldater.
Hospitalet ble imidlertid ikke bygd, og i 1688 ble kassen omgjort til et pensjonsfond for offiserer og soldater i hæren. Den ble finansiert ved en avgift fra alle soldater, og sto under direkte tilsyn av stattholderen, senere av hærsjefen. Etaten skiftet navn til krigshospitalkasse i 1814 og ble i 1818 omgjort til en enhet i Armédepartementet.
Etatens arkiv opphørte i 1937.
Colobizus

Utseende

Nokså store, slanke, metallisk blålige trebukker. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, lårene på bakbeina noe klubbeformede.

Levevis

Larvene utvikler seg i ved av løvtrær.

Utbredelse

Slekten er utbredt i det sørøstlige Afrika (Tanzania, Malawi, Mosambik).
Billy Burnette

Biografi

Sju år gammel, under navnet Billy Beau, gjorde han sin første innspilling med julesangen «Hey Daddy (I'm Gonna Tell Santa on You)» for Dot Records. Sangen ble spilt inn med James Burton og bandet til Ricky Nelson, som faren jobbet med. Elleve år gammel spilte Burnette inn sitt første album for A&M Records. To år senere dro han på turné med Brenda Lee og lærte seg samtidig å spille gitar. 
På begynnelsen avi 1970-årene skrev Burnette sanger for plateprodusenten Chips Moman og tilbrakte tre år som rytmegitarist i turnébandet til Roger Miller. I 1972 fikk Burnette kontrakt med Entrance Records og spilte inn sitt første soloalbum. 
I 1980 ga Burnette ut sitt tredje soloalbum med singelen «Don't Say No» – det nådde en 68.-plass på Billboard Hot 100 i USA. I 1981 kom det fjerde albumet hans ut, Gimme You. Det var på denne tiden han møtte Mick Fleetwood fra Fleetwood Mac. En stund etter inviterte Fleetwood Burnette til å bli med i det nye bandet sitt, The Zoo, som ga ut albumet I'm Not Me i 1983. Han spilte siden med flere medlemmer fra Fleetwood Mack, før han i 1987 ble med i bandet da Lindsey Buckingham sluttet.  
I 1985 fikk Eddy Raven («She's Gonna Win Your Heart») og Ray Charles («Do I Ever Cross Your Mind») begge hiter med Billy Burnette-sanger. Andre artister som har spilt inn sangene hans, er blant andre Jerry Lee Lewis, Everly Brothers, Gregg Allman, Loretta Lynn, Charlie Pride, Tanya Tucker og Ringo Starr. I 1987 skrev han «All I Can Do Is Dream You» for Roy Orbison.
Han er også en av komponistene bak den norske poplåten «Butterflies», som Tone Damli Aaberge deltok med i Melodi Grand Prix 2009.
Aragonitt

Forekomster

Utfelt fra varme kilder,korallrev, perler, snegleskall, eggeskall og skjellskall.(Amygdaloide hulrom). I basalt og som dryppstein i grotter.
Observert i Norge i Sulitjelma malmgruver, sammen med zeolittkrystaller. I Oslofjordfeltet ved Dalstjern. Sfærulittiske strålebunter er kjent fra Konnerud mineralgruve i Drammen. I stalaktittform i norske marmorgrotter. På Vikafjellet. Bøverdalen. Dypingdal.
Australiorondonia

Utseende

En middelsstor, kraftig trebukk, marmorert i gulbrunt og gulgrått med svarte prikker. Pronotum er avrundet firkantet med en tann nær midten av hver sidekant. Dekkvingene er nesten jevnbrede. Beina er kraftige med klubbeformede lår.

Utbredelse

Slekten er bare kjent fra Australia.
Henriette Herz

Bakgrunn

Henriette Herz var datter av en jødisk lege av portugisisk herkomst, Benjamin de Lemos. Som barn fikk hun en grundig undervisning i forskjellige språk. I en alder av 12 år ble hun forlovet med den eldre legen Marcus Herz, og gift med ham to år senere, i 1779.

Salong

Henriette Herz er knapt betydelig som forfatter, men ved opprettelsen og ledelsen av en av de mest kjente litterære salongene (1780–1803) utførte hun banebrytende arbeid. Opprinnelig mottok hennes ektemann høytstående gjester fra politikk og kultur, mens Henriette samlet kvinnelige gjester i et naboværelse. Disse beskjeftiget seg for det meste med Goethes Sturm und Drang-verker, og dermed ble grunnstenen lagt til tidens Goethe-kultus. Ut av begge disse kretsene oppstod Berlins ledende salong, der politikere, vitenskapsmenn, kunstnere, forfattere og filosofer omgikkes hverandre, for eksempel Alexander og Wilhelm von Humboldt, Clemens Brentanos hustru Sophie Mereau-Brentano, Jean Paul, Rahel Levin (senere Varnhagen) og Friedrich Schleiermacher. Friedrich Schlegel møtte her Dorothea Veit, som senere ble hans hustru. Forskjellige litterære strømninger, epoker og kretser fant her sammen, og det var Henriette Herz' fortjeneste at det også ble knyttet kontakter og vennskapsbånd mellom mange tyske og franske kunstnere og vitenskapsmenn.
Etter at ektemannen døde i 1803, måtte Henriette Herz innskrenke selskapelighetene og slutte seg til andre, som. kretsen omkring Rahel Varnhagen. Hun drev også utstrakt veldedighet; fra 1813 underviste hun blant annet ubemidlede barn. 
Hun konverterte til protestantismen i 1817. Henriette Herz er gravlagt i Berlin, på gravlundene ved Halleporten.
Grova

Grova er ei grend som ligger i kommunen Drangedal i fylke Telemark. Grova er ein del av bygda Tørdal, som dekker omtrent 35% av kommunen sitt areal. 
Grova ligger rundt 28 km nord for kommunesenteret Prestestranda. Gjennom Grova renner Daleelva. Vegen som går gjennom Grova og mot Kvitseid kommune er Tørdalsveien. Langs vegen finner du Tørdal samvirkelag (Coop Tørdal), som selger både matvarer og drivstoff.
Inger Prebensen

Utdanning og virke

I 1963 tok Inger Prebensen examen artium på Nordstrand høyere skole. Året etter tok hun sekretærlinjen. Deretter var hun sekretær i Folke-Realbanken før hun reiste til Genève og var sekretær i EFTA og Intergovernmental Commission for European Migration fra 1965. I 1967 kom hun tilbake til Norge og begynte å studere jus. Samtidig var hun hallodame i NRK Fjernsynet. Om sommeren var hun  flyvertinne i SAS.
Hun ble etter juridisk eksamen ansatt i Williams and Glyn's Bank, Ltd. i London i 1974. Fra 1975 var hun sju år i Norsk Garantiinstitutt for Skip og Borefortøyer, først som assisterende direktør og fra 1981 som administrerende direktør. Hun ble i 1983 administrerende direktør i Studentsamskipnaden i Oslo. Siden var hun administrerende direktør i Kjøbmandsbanken før hun i 1986 ble administrerende direktør i Norges Postsparebank. Da denne siden ble omorganisert, ble Olav Fjell administrerende direktør og Inger Prebensen viseadministrerende direktør. Fra januar 1996 har Inger Prebensen arbeidet for Det internasjonale valutafondet (IMF) i Washington, D.C. og hatt flere toppstillinger der, men hun er nå pensjonist.
Hun var gift med Christopher Fougner Prebensen (ekteskapet oppløst 1985), og er gift med Ole Pedersen.
Inger Prebensens mormor, Benedicte Melhuus født Cappelen (1883-1976), var datter av banksjef Hans Cappelen (1842–1924), Lilleklosteret, Skien.
Patrick Leonard

Biografi

Leonards inntog i musikk industrien begynte med det Chicago-baserte rockebandet Trillion, hvor fremtidige Toto vokalist, Dennis "Fergie" Frederiksen var vokalist.
Leonard har samarbeidet med et stort utvalg artister, inkludert Pink Floyd, Roger Waters, Peter Cetera, Bryan Ferry, Elton John, Rod Stewart, Madonna og mange flere.
Leonard har medvirket på mange album, samt vært med som musiker på mange turneer. Den mest kjente er kanskje Madonnas «Who's That Girl World Tour» fra juni til september 1987, hvor Leonard var kapellmester og keyboardist. Denne konserten ble også gitt ut på VHS (og senere DVD) i USA og Europa som «Madonna - Ciao Italia», med opptak fra Torino og Firenze, Italia. I Japan ble det utgitt en egen versjon med opptak fra konserten i Tokyo, Japan under tittelen «Madonna - Who's that girl»
I 1997 ga Leonard ut new age albumet «Rivers» på sitt eget plateselskap, Unitone.
Leonard har tre barn; en datter ved navn Jessie (Madonnas sang «Dear Jessie» er tilegnet henne), og to sønner, Sean som spiller keyboards og Jordan som spiller bass.
Valletta FC

Valletta FC (Valletta Football Club) er en maltesisk fotballklubb. Den holder til i landets hovedstad Valletta. Den spiler i maltesisk toppserie.
Klubben ble grunnlagt i 1943 da klubbene Valletta Prestons, Valletta St. Paul's og Valletta United ble slått sammen.
Den har siden (pr. 2014) vunnet den maltesiske serien 22 ganger, og den maltesiske cupen 13 ganger, sist gang med The Double i sesongen 2013/14
Nordisk institutt for kunnskap om kjønn

Nordisk institutt for kunnskap om kjønn (NIKK), opprinnelig Nordisk institutt for kvinne- og kjønnsforskning, ble etablert i 1995 og var et tverrnordisk kunnskapssenter for kjønnsforskning og likestilling i Norden. NIKK hadde kontor ved Universitetet i Oslo og var finansiert av Nordisk ministerråd. NIKKs mandat var blant annet å være en bro mellom nordisk kjønnsforskning og nordisk likestillingspolitikk. NIKKs virksomhet foregikk i aktiv dialog med de nordiske likestillingsministrene (MR-JÄM) og embetsmannskomiteen for likestilling (ÄK-JÄM). NIKK bidro til å gjennomføre det nordiske samarbeidsprogrammet for likestilling: «Med fokus på kjønn er målet et likestilt samfunn (2006–2010)».
NIKK initierte, koordinerte og gjennomførte prosjekter for å bidra til å belyse viktige likestillings- og kjønnspolitiske problemstillinger. Dette omfattet forskningsprosjekt, utredninger, oversikter og rapporter.
I 2011 avgjorde Nordisk ministerråd at instituttet skulle avvikles innen 31. desember 2011.

Magasin

NIKK utga NIKK magasin tre ganger per år. Magasinet løftet fram nye og aktuelle tema og problemstillinger innen kjønnsforskning og likestillingspolitikk i Norden. Det var gratis å abonnere på NIKK magasin.
Ivo Viktor

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Nestekjærlighet

Nestekjærlighet er omsorg for andre mennesker og det å føle seg ansvarlig for ethvert medmenneskes velferd uten hensyn til religion, kjønn eller politisk standpunkt. Mens noen betrakter det som et element i sosial kontroll, ser andre på det kun som en form for altruisme. Nestekjærligheten er et eksempel på en aktiv, utadvendt kjærlighet.
Nestekjærlighet er i Vesten ofte knyttet til begreper og sitater fra Bibelen. I Lukas 10,27-28 står det: «”Han svarte: ”Du skal elske Herren din Gud av hele ditt hjerte og av hele din sjel og av all din kraft og av all din forstand, og din neste som deg selv.” Da sa Jesus: ”Du svarte rett. Gjør det, så skal du leve”.”» I Romerne 13,9 sier Paulus: «”For budene: Du skal ikke bryte ekteskapet, Du skal ikke slå i hjel, Du skal ikke stjele, Du skal ikke begjære, eller hvilket bud det kan være, de sammenfattes i dette: Du skal elske din neste som deg selv.”»
Zweite Marcellusflut

Zweite Marcellusflut (den andre Marcellus-stormfloden) eller Grote Mandränke (den store menneskedrukningen) eller Den Store Manddrukning var en stormflod ved Nordsjøkysten som inntraff i januar 1362 (Den hellige Marcellus' minnedag i kirkens kalender). Langs Nordsjøkysten døde mellom 25.000 og 40.000 mennesker (et overslag på opp mot 100.000 mennesker er sannsynligvis overdrevet), da en enorm stormflod skylte inn fra Nordsjøen over kystene i Nederlandene, Tyskland og Danmark og ødela flere byer og landsbygdområder.
Endel timer i forkant rammen til en viss grad stormfloden den engelske østkyst; kildene nevner Ravenser Odd i East Yorkshire og havnen i Dunwich.
Etter det som ble overlevert begynte katastrofeoversvømmelsen den 15. januar 1362, nådde sitt høydepunkt den 16. januar – dagen Marcelli Pontificis, det vil si minnedagen for den helligkårede pave Marcellus I – og trakk seg tilbake først på den 17. januar.
I Nordfriesland i det nordlige Tyskland ødela flommen blant annet den kjente handelsbyen Rungholt likesom andre deler av Nordfriesland. Langs den nordtyske kysten ble de første øyene av halligtype dannet, og dessuten øya Strand. Kystbygdene ble så hardt rammet at nye beskyttelsesvoller (diker) ikke kunne bygges opp, og derfor fikk de påfølgende årenes stormfloder også alvorlige følger.
I det nordtyske Ostfriesland førte stormfloden til at havsbuktene Leybucht og Harlebucht ble større. Også rundt havsbukten Jadebusen skjedde det store forandringer, blant annet ble Butjadingen en øy. Ved Emden ble beskyttelsesvollene ødelagt og Dollart oversvømmet. Den østfrisiske øya Juist ble adskilt fra Borkum.
I Nederlandene ble særlig områdene rundt Zuiderzee påvirket. Langs hele den nederlandske kysten brøt havet gjennom dikene og store deler av landet lå under vann.
Dikenes sammenbrudd så mange steder hadde ikke bare med stormens styrke å gjøre. Det var på 1000- og 1100-tallet at folk var begynt å bygge opp diker for å beskytte det kystnære myrlandet fra å bli oversvømmet av tidevannstopper i vekstsesongen. Det dreide seg for det meste om nokså lave viker, og meningen var at de skulle beskytte åkerlandet under vegetasjonsfasen. Men ethvert dike har som virkning at de inndemmede områder mister sine naturlige avløp, noe som må sikres ved «siler» (en slags sluser) landgs dikene. Systemet fungerer, men siler fører med tiden til at den naturlige avleiring av sedimenter ikke lenger finner sted (slik som det imidlertid ville ha skjedd ved periodiske oversvømmelser). Samtidig tiltar som regel tidevannsvariasjonene i prilene under slike forhold.
Et annet forhold som bidro til faren var selve utnyttelsen av grunnen. Man gravde ut torv og vant salt, og dette førte til at landet sank ytterligere noe i området bak dikene, slik at det flere steder lå under havets overflate. Jordbruket skapte dessuten en overflate som var mer sårbar for erosjon.
Wobbler

Historie

Etter å ha spilt inn en demo i 2003 ble de signet til det amerikanske selskapet The Laser's Edge og ga i 2005 ut albumet Hinterland. De spilte også på flere utenlandske festivaler i denne perioden, blant annet på prog rock-festivalen NEARfest i USA. 
I februar 2009 ble andreskiva Afterglow gitt ut på Termo Records og album nummer tre ble utgitt i 2010. 
Wobbler er kjent for å bruke gamle analoge keyboards som Chamberlin M1, Mellotron m400, Hammond C3 orgel, minimoog, rhodes, clavinet, ARP, piano og cembalo.
Apotektekniker

Apotektekniker eller farmasitekniker er en person utdannet i den videregående skolen. Utdanningen gir yrkeskompetanse og tar tre år. Yrkeskompetansen gir grunnlag for autorisasjon som helsepersonell i henhold til helsepersonelloven. 
Utdanningen gir ikke ekspedisjonsrett for reseptpliktige legemidler, men apotekteknikere har andre viktige oppgaver i apoteket.

Historie

Utdanningen ble etablert på 1950-tallet  da det ble nedsatt en komité med 3 medlemmer for å utrede yrkesopplæringen for apotekteknikere. Resultatet av arbeidet ble et brevkurs som ble revidert og utvidet  i 1970 i samarbeid med Norsk Korrespondanseskole.
Den første undervisning på en skole ble satt igang høsten 1964 ved Oslo elementærtekniske skole. Det ble innredet et eget apoteklokale ved skolen som var tegnet av Norges Apotekerforenings inventaravdeling.
Den teoretiske undervisningen varte ett år, og deretter gjennomgikk elevene ett års praktisk opplæring i apotek.
Høsten 1966 fikk de som var ansatt i apotek tilbud om et to-årig deltidsskoletilbud.
Apotekteknikerlinjer ble startet ved Tromsø yrkesskole i 1969, og etter hvert fikk Bergen (Åsane), Gjøvik, Halden, Stavanger og Trondheim apotektekinkerlinjer.
I 1974 ved Lov om videregående opplæring ble det vedtatt av Stortinget at utdanningen skulle bli en del av den videregående skolen, og dette ble satt i kraft i 1976. Utdanningen ble først plassert i gruppen håndverks- og industrifag, men ble senere flyttet til sosial- og helsefag.  Utdanningen har grunnkurs og to videregående kurs.
Fagforeningen Farmasiforbundet organiserer de fleste av landets rundt 4000 apotekteknikere, som den største yrkesgruppen i apotek.

Om yrket

En apotektekniker skal være en profesjonell kundebehandler. Apotekteknikere har en viktig oppgave i å ekspedere legemidler, veilede om trygg og riktig legemiddelbruk, og om behandling og forebygging av lidelser. Apotekteknikere deltar dessuten i laboratoriearbeid og har ofte ansvar for varehåndtering, regnskap, informasjons- og kommunikasjonsteknologi og markedsføring. Apotekteknikere er helsepersonell og for å praktisere i yrket i Norge kreves autorisasjon fra Statens autorisasjonskontor for helsepersonell.
Iselin Jonassen

Karriere

Jonassen ble i oktober 2011 valgt til varaordfører i Vågå. Hun ble kort tid etterpå konstituert til ordfører da ordfører Rune Øygard først ble sykemeldt og fra mai 2012 innvilget permisjon fra ordførervervet inntil en straffesak mot ham var avgjort. Jehans Storvik ble valgt til ny varaordfører av kommunestyret da Jonassen rykket opp til ordfører. Iselin Jonassen ble da Norges yngste kvinnelige ordfører. Forgjengeren Rune Øygard fikk innvilget fritak fra ordførervervet av kommunestyret 18. desember 2012 etter å ha blitt domfelt, og Iselin Jonassen fortsatte dermed som konstituert ordfører inntil videre. I kommunestyremøte 12. februar 2013 ble hun så valgt til ordfører for resten av valgperioden.
Før hun ble konstituert til ordfører jobbet hun på NAV-kontoret i Vågå kommune.
I desember 2012 ble hun kåret til Årets Ottadøl i 2012 «for å ha takla ei utfordrande rolle som ordførar og eit utfordrande år for Vågå på ein framifrå måte.»
Tore Hjort

Tore Hjort (død 999), sønn av Halfdan Eysteinsson, var en norsk høvding fra Vågan i Hålogaland.
Han kjempet i 986 på Håkon Jarls side i slaget ved Hjørungavåg mot en dansk invasjonshær, hvor Norge beseiret Danmark. Men da han senere gjorde opprør mod Håkon Jarls etterfølger, kong Olav Tryggvason, ble han angrepet av denne og døde for kongens egen hånd.
I 1982 avdekket en bondes pløying i Borg på Vestvågøy noen eldre ting. Etterfølgende utgravninger fra 1983 til 1989 avdekket en del glass og andre objekter som viser internasjonal kontakt. En stor høvdingegård fra vikingtiden med en hovedbygning som var 83 meter lang og 8 meter bred, den største kjente i sitt slag, ble også gravd fram. Det antas at huset tilhørte Tore Hjort. En rekonstruksjon av dette huset er nå oppført på stedet.
Gullbust

Beskrivelse

Gullbusten kan bli opptil 40 cm lang og 1 kg tung, men er sjelden over 35 cm og 0,5 kg. Den kan ligne litt på mort, men har en rundere kropp. Sidelinjen er ofte mørk. Gullbusten har en ryggfinne som har 10 – 11 finnestråler. Gattfinnen har 10 – 12 finnestråler.

Utbredelse og habitat

Gullbust finnes i det meste av Europa nord for Pyreneene og Alpene. På De britiske øyer finnes den i England, Wales og sørlige deler av Skottland. Den har spredt seg til Irland ved hjelp av fiskere som bruker den som agn. Gullbusten finnes også i store deler av det nordlige Asia. I Norge finnes den kun på østlandet.

Gullbusten lever hovedsakelig i elver og i nærheten av innløp og utløp i innsjøer. Kan av og til oppholde seg i brakkvann. I Norge er den blant annet kjent fra elvemunninger ved Drammen og Fredrikstad.

Adferd

Gullbusten lever av insekter, krepsdyr og planter. Den svømmer ofte i store stimer. Gytingen foregår i april-mai på grus eller sandbunn.
Pseudestola

Utseende

Nokså små, tettbygde, matte, ensfarget rødbrune trebukker med lange antenner. Pronotum har rundede sider med en liten pigg langt bak på hver sidekant. Dekkvingene er parallellsidige, kraftig punkterte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Costa Rica, Brasil og Bolivia.
Kya (Frøya)

Kya er et tidligere fiskevær i Frøya kommune i Trøndelag, sørvest for Sula. Været ble valgt til Frøya kommunes tusenårssted. Kya eies i dag av advokat Harald Krogstad.
Kya består av to lave holmer, kun 6 meter over havet, som er delt av ei smal keil (sund) som går fra nord til sør. Selve Kya med  bebyggelse ligger i øst og Vesterålen i vest. Før moloen ble bygd var havna i denne keila. Båtene sto da tett i tett inni keila. De som fisket etter skrei med større garnbåter holdt heller til i Humlingsværet siden det var bedre havneområder der. Dette til tross for at det da ble lengre vei til fiskebankene.
I 1906 ble keila stengt i nordenden med molo. Senere ble det bygget molo til Ringskjæret på nordøstsida. Slik at man fikk et havneområde på østsida av Kya for større båter. Stein ble frakta fra Vågøya, som ligger 13 km øst for Kya. Moloen sto ferdig i 1913. På midten av 1960-tallet ble det også bygget en molo sørøst på Kya. De brukte dynamitt til å sprenge berget i keila på vesterålssida, og frakta steinen med kran og vagger på skinnegang. Det ble også bygget en betongmolo nesten helt rundt selve været. Storbårene opp igjennom årene har flere steder slått hull på moloen, som senere har blitt reparert. Under ekstremværet Berit november 2011 ble flere kampesteiner flyttet på land, noe som resulterte i ødelagte gangveier.
Navnet Kya kommer trolig fra det gammelnorske ordet «Þjó» (=rævball), ordet er antagelig flertallsform slik at Kya betyr sannsynligvis «Røvballan.»
I 1978 brant brygga og mesteparten av rorbuene på Kya ned. Kun tre av rorbuene overlevde brannen. Kya har også brent ned tidligere, i 1862 brant nesten alle buene ned med unntak av tre buer på Røsten, en liten forhøyning sør for fyrlykta.
I begynnelsen av 1900-tallet var det omkring 20 rorbuer og to større losjihus, ca. 400-450 sengeplasser tilsammen, på Kya. Mange av rorbuene hadde «humoristiske» navn som Helvete, Markbolet, Flira, Merraræva, Slaveriet, Fjøset, Kammerset, Skygglappen, Fausken (fausk = råttent treverk), Litlsorret og Storsorret (sorr = isskorpe eller blanding av is og vann).